ชาวกระบี่ฮือฮา รถซิ่งนับสิบคันมากระบี่ คาดถ่ายหนัง Fast and Furious 9
ภาพจากเฟซบุ๊ก หิรัณย์ สมบูรณ์ & ไลน์ ,แชร์รูปกันกระหึ่มโซเชียล ภาพขบวนรถเทรลเลอร์บรรทุกรถยนต์นับสิบคัน คาดขนมาใช้ถ่ายหนัง Fast9 ในพื้นที่ จ.กระบี่ ด้านผู้ประสานงานให้ข้อมูลไม่ได้ แต่ยันมีการขออนุญาตจังหวัดเพื่อถ่ายทำแล้ว,ผู้สื่อข่าวรายงานจาก จ.กระบี่ เมื่อเวลา 17.00 น. วันที่ 17 มิ.ย.2562 โลกโซเชียลกำลังมีการแชร์ต่อคลิปวิดีโอ ระบุข้อความ #Fast9 มาแล้วๆ ขบวนรถที่เข้าฉาก Fast9 ได้มาถึง จ.กระบี่ แล้วครับ โดยเจ้าของคลิปดังกล่าว ระบุชื่อ หิรัณย์ สมบูรณ์ & ไลน์ กลายเป็นกระแสกระหึ่มโลกโซเชียล โดยภาพในคลิปวิดีโอ เป็นภาพรถเทรลเลอร์บรรทุกกำลังขนย้ายรถยนต์นับ 10 คัน กำลังเคลื่อนตัวผ่านถนนเพชรเกษม อ.เมืองกระบี่ แต่ละคันมีทั้งรถเก๋งสปอร์ต รถเอสยูวีที่มีการดัดแปลงลักษณะคล้ายรถหุ้มเกราะที่เคยใช้ในภาพยนต์ Fast and Furious ซึ่งรถแต่ละคันถูกคลุมผ้าคลุมไว้อย่างมิดชิด เรียกเสียงฮือฮา ตื่นเต้นให้ผู้พบเห็น ซึ่งขบวนรถขับมุ่งหน้าไปยังพื้นที่ ต.หนองทะเล อ.เมืองกระบี่ ซึ่งเป็น 1 ในพื้นที่ที่จะถูกใช้ถ่ายทำภาพยนตร์ภาคต่อ ฟอร์มยักษ์ Fast and Furious 9,ทั้งนี้ ผู้คนในโลกโซเชียล ต่างเชื่อกันว่า ขบวนรถนับ 10 คัน ที่มีการแชร์ในโลกโซเชียล เป็นรถที่ใช้เป็นส่วนหนึ่งของฉากหนังดังกล่าว,ผู้สื่อข่าว ติดต่อสอบถามไปยัง นายปิยะ เปสตันยี ผู้แทนจาก บริษัท เปสตัน ฟิล์ม จำกัด ผู้ประสานงานกองถ่ายทำภาพยนตร์ฮอลลีวูดฟอร์มยักษ์ เรื่อง Fast and Furious 9 ในประเทศไทย เปิดเผยว่า ภาพรถที่ปรากฏในโลกโซเชียลนั้น ไม่สามารถให้ข้อมูลได้ว่า เป็นรถที่ใช้ในการถ่ายทำหนังเรื่องนี้จริงหรือไม่ เพราะการเปิดเผยเกี่ยวกับภาพยนต์ดังกล่าวนั้น ตนไม่สามารถเปิดเผยได้เลย เพราะทำสัญญากับทางบริษัทไว้ อาจจะถูกฟ้องร้องได้,แต่ก็ยอมรับว่า เมื่อสัปดาห์ที่ผ่านมา ได้นำผู้แทนบริษัทยูนิเวอร์แซล เดินทางเข้าพบ พ.ต.ท.ม.ล.กิติบดี ประวิตร ผวจ.กระบี่ กระบี่ เพื่อแจ้งให้ทราบว่าทางกองถ่ายทำภาพยนตร์จะเริ่มขนย้ายอุปกรณ์ประกอบฉากการถ่ายทำภาพยนตร์เข้ามาเก็บไว้ในพื้นที่ จ.กระบี่ รวมถึงประสานขอใช้พื้นที่ใน จ.กระบี่ เข้ามาถ่ายทำภาพยนตร์เรื่องดังกล่าวในระหว่างวันที่ 1-27 ก.ค.นี้ และขออนุญาตขนย้ายอุปกรณ์ถ่ายทำเข้ามาในพื้นที่ แต่ไม่สามารถเปิดเผยในรายละเอียดได้ และนอกจากถ่ายทำใน จ.กระบี่ แล้วยังถ่ายทำใน จ.พังงา และภูเก็ต ด้วย.
แชร์รูปกันกระหึ่มโซเชียล ภาพขบวนรถเทรลเลอร์บรรทุกรถยนต์นับสิบคัน คาดขนมาใช้ถ่ายหนัง Fast9 ในพื้นที่ จ.กระบี่ ด้านผู้ประสานงานให้ข้อมูลไม่ได้ แต่ยันมีการขออนุญาตจังหวัดเพื่อถ่ายทำแล้ว
Fast and Furious 9,กระบี่,รถยนต์,กองถ่ายภาพยนตร์,Fast 9,เร็วแรงทะลุนรก 9,ถ่ายหนัง,ข่าวทั่วไป